ഇസ്‍ലാമിക വിജ്ഞാനീയങ്ങളായ ഖുർആൻ, ഹദീസ്, ഫിഖ്ഹ്, അഖീദ, തസ്വവ്വുഫ് എന്നിവയ്ക്കൊപ്പം ഭൌതിക വിജ്ഞാനീയങ്ങളായ സയൻസ്, സോഷ്യൽ സ്റ്റഡീസ്, കംപ്യൂട്ടർ സയൻസ്, കണക്ക് തുടങ്ങിയവയും ഉൾപ്പെടുന്നതാണ് ദാറുൽ ഹുദായുടെ പഠനരീതി. അഞ്ചു വർഷത്തെ പ്രാഥമിക പഠനം പൂർത്തിയാക്കിയ വിദ്യാർത്ഥികളെ ബഹുമുഖ പ്രവേശന പരീക്ഷയിലൂടെ തെരഞ്ഞെടുത്ത് പ്രവേശനം നൽകിയ ശേഷം അഞ്ചു വർഷത്തെ സെക്കണ്ടറി, രണ്ടു വർഷത്തെ സീനിയർ സെക്കണ്ടറി, മൂന്നു വർഷത്തെ ഡിഗ്രി, രണ്ടു വർത്തെ പി.ജി എന്നിവയടങ്ങുന്ന പന്ത്രണ്ടു വർഷത്തെ വിപുലമായ കോഴ്സാണിത്. മലയാളത്തിനുപുറമെ അറബിക്, ഇംഗ്ലീഷ്, ഉർദു, ഹിന്ദി ഭാഷകളിലും പഠിതാക്കൾക്ക് പ്രാവീണ്യം നൽകുന്നു.

ഇസ്‍ലാമിക മതവിദ്യാഭ്യാസ രംഗത്ത് അത്യധികം നൂതനമായ ഈ വിദ്യാഭ്യാസ രീതി ഇന്ത്യയ്ക്കകത്തും പുറത്തും ഏറെ ശ്രദ്ധിക്കപ്പെട്ടുവെന്നതിൻറെ തെളിവാണ് കേരളത്തിനകത്തും പുറത്തും സ്ഥാപിതമായ അഫിലിയേറ്റഡ് കോളജുകൾ. പതിനഞ്ചോളം കേരളേതര സംസ്ഥാനങ്ങളിൽ നിന്നും നേപ്പാൾ, ന്യൂസിലാൻഡ് രാജ്യങ്ങളിൽ നിന്നുമുള്ള വിദ്യാർത്ഥികൾ നിലവിൽ സർവകലാശാലയിൽ പഠനം നടത്തുന്നു.
മലപ്പുറത്തെ മെയിൻ കാമ്പസിലോ ഇതര അഫിലിയേറ്റഡ് കോളേജുകളിലോ ബിരുദ തലം വരെയുള്ള പഠനം നടത്തിയ ശേഷം ബിരുദാനന്തര ബിരുദ പഠനത്തിനായി മുഴുവൻ പഠിതാക്കളും മലപ്പുറം വാഴ്‍സിറ്റി കാമ്പസിലെത്തുന്നു. പി.എച്ച്.ഡി തലം വരെയുള്ള വിദ്യാഭ്യാസം നൽകാൻ ദാറുൽ ഹുദയ്ക്ക് പദ്ധതിയുണ്ടെങ്കിലും നിലവിൽ അവസരമില്ല.

പഠനരീതി
അഫിലിയേറ്റഡ് കോളജുകൾ
തെളിച്ചം മാസിക
ചരിത്രം